Σέβη Βολουδάκη

Η Σεβαστή (Σέβη) Βολουδάκη ( 4 Απριλίου 1977) είναι Ελληνίδα δικηγόρος και πολιτικός της Νέας Δημοκρατίας, που υπηρετεί ως υφυπουργός Μετανάστευσης και Ασύλου από τον Μάρτιο του 2025 στη δεύτερη κυβέρνηση του Κυριάκου Μητσοτάκη. Είναι βουλευτής Χανίων με τη Νέα Δημοκρατία από το 2023.https://www.hellenicparliament.gr/Vouleftes/Viografika-Stoicheia/?MPId=a7a0d469-101d-4360-aaf5-b01900d97f72

 Βιογραφία 
Γεννήθηκε  το 1977, από την Μαρία και τον Αναστάσιο Αμανατίδη. Έχει καταγωγή από την Μικρά Ασία. Σπούδασε Νομική στη Νομική Σχολή του Αριστοτελείου Πανεπιστημίου Θεσσαλονίκης (ΑΠΘ) απ' όπου έλαβε πτυχίο το 1999. Πραγματοποίησε μεταπτυχιακές σπουδές στο Ινστιτούτο Ευρωπαϊκών Σπουδών, στο ΑΠΘ και στο Ελεύθερο Πανεπιστήμιο των Βρυξελλών, πάνω στις πολιτικές επιστήμες, το διεθνές δίκαιο και το ευρωπαϊκό δίκαιο. Είναι κάτοχος διδακτορικού διπλώματος (PhD) πάνω στο Δίκαιο του Ανταγωνισμού από το Αριστοτέλειο Πανεπιστήμιο Θεσσαλονίκης.

Εργάστηκε ως νομική σύμβουλος στο Ευρωπαϊκό Κοινοβούλιο, στο Υπουργείο Ανάπτυξης (2004-2005), ως νομική συνεργάτης της Ελληνικής Επιτροπής Ανταγωνισμού (2005–2020), καθώς και ως  δικηγόρος. Είναι συνιδρύτρια της ΜΚΟ Women Act από το 2017.

 Προσωπική ζωή 
Το 2006 παντρεύτηκε τον Μανούσο Βολουδάκη (μετέπειτα βουλευτή Χανίων και διατελέσαντα υφυπουργό) με τον οποίον απέκτησαν μαζί 3 παιδιά και έκτοτε διαμένει μόνιμα στα Χανιά. Ο σύζυγός της απεβίωσε τον Φεβρουάριο του 2023 σε ηλικία 56 ετών από καρκίνο.

 Πολιτική σταδιοδρομία 
Στις εθνικές εκλογές του Μαΐου 2023  κατήλθε υποψήφια βουλευτής στην εκλογική περιφέρεια Χανίων και εξελέγη δεύτερη στο ψηφοδέλτιο της Νέας Δημοκρατίας, λαμβάνοντας 14.610 σταυρούς προτίμησης.https://ekloges-prev.singularlogic.eu/2023/may/v/home/districts/53/ Επανεξελέγη βουλευτής στις εκλογές του Ιουνίου 2023.http://ekloges-prev.singularlogic.eu/2023/june/v/home/districts/53/

Κατά τον ανασχηματισμό της 14ης Μαρτίου 2025, ανέλαβε το χαρτοφυλάκιο της υφυπουργού Μετανάστευσης και Ασύλου στη δεύτερη κυβέρνηση του Κυριάκου Μητσοτάκη.https://www.government.gov.gr/kivernisi/

 Παραπομπές 

 Εξωτερικοί σύνδεσμοι 



Κατηγορία:Ελληνίδες πολιτικοί
Κατηγορία:Έλληνες δικηγόροι του 20ού αιώνα
Κατηγορία:Βουλευτές Χανίων
Κατηγορία:Πολιτικοί της Νέας Δημοκρατίας
Κατηγορία:Απόφοιτοι της Νομικής Σχολής του Αριστοτελείου Πανεπιστημίου Θεσσαλονίκης